След края на Балканската война Михаил Сионидис напуска, окупираното от Сърбия, Гърчище и се мести в Мачуково. В къщата на Сионидис крал Константинос I установява главната си квартира по време на Междусъюзническата война. Михаил Сионидис е ранен в битките при Кукуш-Лахна, а през Първата световна война участва и в битката при Яребична и действа като разузнавач в тила на българската армия в района на Струмица. За заслуги към Гърция Михаил Сионидис е награден със „Златен кръст за храброст“, „Военен кръст“ и „Възпоменателен медал на Македонската борба“. След края на войната Михаил Сионидис, като председател на местен комитет, намира в близост до Мачуково останките на 9 евзони, убити по времето на Междусъюзническата война. Мачуково е преименувано на Евзони през 1927 година, където и умира Михаил Сионидис през 1935 година.